Last saved by: Vladimir.Irman

Doložka
vybraných vplyvov

A.1. Názov materiálu: Návrh na prehodnotenie činnosti Správy služieb diplomatickému zboru, a. s. 
        Termín začatia a ukončenia PPK: 14.2.2011-16.2.2011  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | | x
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Na základe aktuálnej analýzy bude SSDZ, a. s. schopná za súčasných podmienok realitného trhu v rokoch 2011 -2013 generovať dividendy vo výške 150 946 Eur (rok 2011), 178 166 Eur (rok 2012) a 194 033 Eur (rok 2013). Dôvodom nižších príjmov z hospodárskej činnosti spoločnosti je negatívny dopad hospodárskej krízy na realitný trh, výpadok nájomného za nehnuteľnosti v užívaní ZÚ ČĽR vo výške 200 tis. Eur ročne, ako aj úsilie dosahovať pozitívny hospodársky výsledok bez odpredaja majetku (ďalší odpredaj majetku by mal likvidačný dopad na fungovanie spoločnosti v budúcnosti). Na základe hore uvedených dôvodov schválila vláda SR uznesením č. 944/2009 zníženie predpísaných dividend SSDZ, a. s. do štátneho rozpočtu prostredníctvom kapitoly MZV SR o sumu dlžného nájomného. V nadväznosti na toto uznesenie vlády SR je SSDZ, a. s. zaviazaná plniť dividendy ročne vo výške 490.142,- Eur.

 
      
A.4. Alternatívne riešenia
Úbytok z príjmov z činnosti SSDZ, a. s. v rokoch 2012 - 2014 navrhujeme riešiť zobjektivizovaním limitov príjmov kapitoly MZV SR podľa predpokladaného vývoja hospodárenia SSDZ, a. s.

A.5. Stanovisko gestorov
Ministerstvo životného prostredia Slovenskej republiky súhlasí s predloženou doložkou vybraných vplyvov bez pripomienok.
Ministerstvo práce, sociálnych vecí a rodiny Slovenskej republiky súhlasí s doložkou vybraných vplyvov v časti sociálne vplyvy.
Ministerstvo hospodárstva Slovenskej republiky súhlasí s predloženou doložkou vybraných vplyvov bez pripomienok.
Sekcia rozpočtovej politiky Ministerstva financií Slovenskej republiky mala k  doložke vybraných vplyvov  za oblasť vplyvov na rozpočet verejnej správy zásadnú pripomienku, ktorá bola akceptovaná a spracovaná v súlade s Jednotnou metodikou na posudzovanie vybraných vplyvov  v prílohe k doložke vplyvov.
Sekcia informatizácie spoločnosti Ministerstva financií Slovenskej republiky ako gestor metodiky informatizácie spoločnosti súhlasí s doložkou vybraných vplyvov bez pripomienok.